als_Latn dik_Latn sag_Latn
16 mars 2015 - Për të gjashtën herë radhazi, deputeti i përjashtuar nga Partia Socialiste Tom Doshi, është paraqitur sot në organin e akuzës në orën 13:00, në lidhje me hetimet e nisura për atentatin e vrasjes ndaj tij dhe deputetit demokrat Mhill Fufi.
Burime nga Prokuroria bëjnë me dije se Doshi ka shkuar me iniciativën e tij në Prokurori dhe do të ketë një tjetër përballje me deputetin Mark Frroku.
Dy ditë më parë Doshi dorëzoi në Prokurori kërkesën që çështja e tij të hetohet nga hetues ndërkombëtarë, me pretendimin e një hetimi të paanshëm të akuzave të ngritura për një atentat të mundshëm ndaj vetë Doshit dhe deputetit demokrat Mhill Fufi, ku porositësi i vrasjeve sipas tij është kryeparlamentari Ilir Meta.
/S.L. agjencia e lajmeve “Dyrrah”/
als_Latn als_Latn als_Latn als_Latn